Un Dongou espectacular dóna la victòria al Juvenil A (5-2) - FC Barcelona
FC Barcelona 103,467,245
Instagram 54,468,479
FCBarcelona 8,985,281
FCB Penyes 5,706,645
FC Barcelona 5,691,927
FCB Hoquei 4,899,336
Viber 4,887,776
FCB Futbol Sala 4,425,367
FCB Handbol 4,322,331
FCB Basket 2,438,762
Barça B 1,224,388
FCB Masia 541,004
FCB Basket 521,703
FCB Femení 465,195
FCB Futbol Sala 385,477
FCB Handbol 262,424
FCB Hockey 199,309
FCB Penyes 158,932
FCB Femeni 106,006
Barça B 31,046
HomeFutbolJuvenil ANotíciesUn Dongou espectacular dóna la victòria al Juvenil A (5-2)
FUTBOL - JUVENIL A
Un Dongou espectacular dóna la victòria al Juvenil A (5-2)
Raquel Planas - 19/02/2012 | 00:00
El conjunt d’Òscar Garcia s’ha endut la victòria contra el Saragossa, el cinquè classificat de la Lliga de la Divisió d’Honor Juvenil, en un partit dominat completament pels blaugranes Dongou ha destacat notablement en la segona part i ha aconseguit signar un hat-trick que ha contribuït al triomf del Barça
Dongou ha signat un valuós hat-trick en el partit del Juvenil A contra el Saragossa / FOTO: Arxiu FCB
El Juvenil A ha encadenat la seva setena victòria consecutiva en la que ha estat la 23a jornada de Lliga contra el Reial Saragossa. Aquest nou triomf manté els blaugranes en la segona posició de la taula, a només dos punts del líder, l’Espanyol, però amb un partit menys.
El primer temps acaba en taules
La primera part ha tingut un accent blaugrana. Edu ha estat l’obrellaunes d’un primer temps dominat per l’equip d’Òscar Garcia. El davanter blaugrana ha aprofitat una centrada de Grimaldo que el porter no ha arribat a refusar per signar el primer gol del matx en el minut 26.
Les oportunitats s’han anat succeint a mesura que avançava el partit. El Saragossa també ha tingut les seves arribades a la porteria local, entre les quals ha destacat un xut de Pablo que Samper ha aconseguit tapar en el minut 41, o una rematada de Suárez que ha acabat alta en el darrer minut de joc. I en el temps afegit ha arribat l’empat del Saragossa. Bakoyoc ha fet un penal que ha transformat Pablo. El jugador de l’equip visitant ha ajustat l’esfèrica amb la cama dreta i ha enganyat Bañuz, que no ha pogut fer res per evitar el gol.
Arriba la golejada
El Barça ha sortit amb molta intensitat en el segon temps, i en el primer minut de joc ja ha tingut la seva ocasió clara. Dongou ha rematat una centrada d’Edu que no ha entrat per poc, el porter l’ha refusat però el Juvenil A ha continuat atacant amb un llançament de Patri que finalment ha aturat Aroca.
Tot i això, ha estat el Saragossa el que s’ha posat per davant en el marcador en un servei de córner que Suárez ha rematat en el minut 52. A pesar del resultat, els blaugranes no han abaixat els braços i, després d’una bona jugada de combinació, Antonio ha acabat fent entrar la pilota en pròpia porta.
Només tres minuts després, Dongou ha avançat el seu equip en una bonica jugada en la qual ha driblat el porter. El mateix Dongou ha estat el que ha anotat el 4-2 en el darrer minut de joc. Miguel Ángel ha centrat des de la dreta i Dongou ha rematat des de davant de la porteria.
El partit ja estava sentenciat, però el Barça en volia més i Dongou ha materialitzat el seu desig. El camerunès ha signat un valuós hat-trick en una jugada individual en la qual s’ha quedat sol davant del porter i l’ha superat en l’u contra u.
El Juvenil A continuarà lluitant pel lideratge la propera jornada contra el Girona.
FC BARCELONA A, 5
SARAGOSSA, 2
FC Barcelona A: Bañuz, Edu (Pol Calvet, min 51), Bakoyoc (Miguel Ángel, min 45), Bagnack, Ayala, Samper, Babunki (Adama, min 87), Patri, Dongou, Quintillà i Grimaldo.
Saragossa: Aroca, Roy, Lasure, Antonio, Luis, Antón (Marc, min 86), Moreno (Escuder, min 75), Nacho, Suárez, Joel i Ortí.
Gols: 1-0, Edu, min 26; 1-1, Pablo, min 45+; 1-2, Suárez, min 52; 2-2, pròpia porta, min 67; 3-2, Dongou, min 71; 4-2, Dongou, min 89, i 5-2, Dongou, 90+.
Àrbitre: Xavier Bertomeu Garcia.
Suen el triomf (1-2)
Juvenil A – Cornellà: Remuntada inconclusa a casa (1-1)
Gol al tram final per ser més líders (0-1)
Dongou, de Riazor a hat-trick